section_heading: Mladost i obrazovanje
paragraph_text: Štironja je rođen 10. svibnja 1960. u Pješivcu kod Stoca, u obitelji od desetero djece. Osnovnu školu polazio je na Pileti, u Crnićima (1967.–1975.), gimnaziju u Biskupskom sjemeništu u Dubrovniku (1975.–1979.), a bogoslovni studij pohađao je na Visokoj filozofsko-teološkoj školi u Sarajevu (1980.–1986.). Biskup Pavao Žanić zaredio ga je za svećenika Trebinjsko-mrkanske biskupije u mostarskoj katedrali 29. lipnja 1986.